Tervetuloa jälleen Kolossalaiskirjeen pariin!
Käsittelijät, puhujat ovat samat vanhat tutut.
Onni Haapala Jr., tervetuloa! - Kiitos.
Esa Ovaskainen, tervetuloa! - Kiitos.
Martti Ahvenainen, tervetuloa! - Kiitos.
Ja minä olen Paavo Järvinen. - Tervetuloa. - Kiitos.
Minä jo odotin, että eikö nyt joku...
No niin, selvä. Olemme Kolossalais- kirjeen parissa.
Minäpä luen 1. luvun jakeesta 20 eteenpäin.
Tässä on niin valtavasti asiaa, ettemme tässä niin nopeasti etene.
19. jae. - No, jakeesta 19, joo.
Vielä palaisin jakeeseen 16. Nämä edelliset jakeet luovat pohjan -
tälle Jeesuksen sovitustyölle. Hän voi olla koko luomakunnan sovittaja, -
mikä perustuu siihen, että jae 16 sanoo: -
"Hänessä luotiin kaikki, mitä on taivaissa ja maan päällä..."
Kaikki on luotu hänen kauttaan ja häneen."
Tätä luomisasiaa vastaan tämä aika ehkä voimallisimmin hyökkää.
Sanotaan maailmankaikkeuden syntyneen alkuräjähdyksen, -
tai evoluution tms. kautta. Raamattu hyvin selkeästi todistaa, -
että Jumala on luonut maailman ja kaikki on luotu Jeesuksen kautta.
Joh. 1:3 sanoo: -
"Kaikki on syntynyt hänen kauttaan. Ilman häntä ei ole syntynyt mitään,
mikä syntynyt on." Jos haluaa syntinsä anteeksi, -
niin näen, että tulee uskoa Jeesukseen sovittajana.
Hän pystyy sovittamaan luomakunnan, koska on myös sen Luoja. - Joo.
Se on tässä tärkeä yhteys.
Paavo, luit jakeesta 19 eteenpäin.
Tässä kerrotaan siitä, -
että Jeesuksen kautta tehtiin rauha. - Joo.
Rauha syntisen maailman ja Jumalan pyhyyden välillä.
Se tapahtui Jeesuksen ristintyön kautta ja Häneen uskomalla.
Me, jotka olimme vieraantuneita, hänen vihamiehiään -
pahoissa teoissa. Hänen kauttaan on saatu aikaan sovitus.
Me olimme vihollisia Jumalan pyhyyden vaatimuksen kanssa, -
niin meidät on tuotu rauhaan uskomalla Jeesuksen sovitustyöhön.
Miten me siihen pääsemme? Tässä on hyvä neuvo: -
Teidän on vain pysyttävä uskossa, siihen perustuneina, siinä lujina -
horjahtamatta pois sen evankeliumin toivosta, jonka olette kuulleet.
Ei siis mikään vaikea asia. On vain pysyttävä uskossa.
Juuri näin. - Summana voidaan sanoa, -
että Jeesus on suuri. - Aamen.
Tässä puhutaan myös näkyväisistä ja näkymättömistä luoduista.
On olemassa toinen maailma, jota me emme nyt näe.
Sielläkin on valtoja ja voimia, hierarkioita.
Paavali sanoo Efesolaiskirjeessä näistä näkymättömistä voimista, -
jotka hallitsevat tottelemattomia ihmisiä, -
tottelemattomuuden lapsia. He manipuloivat, eksyttävät, -
harhauttavat, syyttävät ihmisiä, -
jotka eivät tunne Jumalaa.
Tietysti on myös Jumalan näkymätön maailma.
On enkeleitä, jotka lähetetään palvelukseen niitä varten, -
jotka saavat autuuden periä.
Nämä ovat niitä uskolla omistettavia asioita, -
mutta tiedämme niiden olevan tosia. On olemassa voimia ja valtoja, -
joita emme nyt näe. Tässä mielessä on suuri armo, -
että olemme saaneet tulla Jeesuksen luo ja uskoon -
ja hyvien voimien alaisuuteen. - Aamen.
Sitten tässä sanottiin myös: "Jumala näki hyväksi, -
että kaikki täyteys asuisi hänessä,"
Siis ihmisissä ei ole mikään vielä täydellistä, -
mutta Jeesuksessa on kaikki täydellistä: -
rakkaus, viisaus, ymmärrys, -
iloisuus, pitkämielisyys, hyvyys.
Kaikki on täydellistä Hänessä.
Sitten myöhemmin 2. luvussa sanotaan, -
että tämä täyteys odottaa meitä ja on annettu meille.
Me voimme tulla osallisiksi Hänen täyteydestään. - Aamen.
Vielä palataksemme tähän syntien anteeksisaamiseen -
niin on erittäin tärkeää tajuta ja muistaa, -
että ei Jumala voi antaa syntejä anteeksi sovittamatta.
Jos ei ihminen tuo syntejään Jeesuksen sovitettavaksi, -
ei Jumala voi niitä antaa anteeksi. Sovitus siis tarvitaan.
Näin omassa elämässäni tapahtui v. 1981. Tulin syntisenä ihmisenä.
Toin synnit mukana alttarille.
Pyysin Jeesukselta niitä anteeksi. Olen niin paljon tehnyt kaikkea.
Anna minulle anteeksi. Se oli mahtavaa, kun puolestani rukoiltiin.
Silloin Jeesuksen veri puhdisti sydä- men eli Jumalan Pojan sovitusveri.
Se ottikin ne synnit pois. Niitä ei enää ollut.
Silloin tuli valtava siunaus. Ajatellaan Jeesusta.
Kun Hän täällä maan päällä sovitti ihmiset, -
niin Hän meni oman verensä kautta Kaikkeinpyhimpään.
Siellä pyhimmässä Isän luona Hän esitti sovintoverensä.
Isä hyväksyy ja vastaanottaa veren: nämä ihmiset on sovitettu.
Mutta tämä sovitus on voimassa vain Jeesuksen vastaanottaville.
Se ei ole automaatio. - Jakeessa 20 ja siitä eteenpäin -
ja muuallakin Raamatussa puhutaan voimakkaasti siitä, -
että tämä sovitus tapahtui ristillä Jeesuksen veren kautta.
Tekin olette kuulleet opista "Jesus died spiritually" -
eli Jeesus kuoli hengellisesti. Että tämä olisi jatkunut -
rajan takana Tuonelassa. Että Hänen piti vielä siellä -
tämä sovitus jotenkin täydellistää ja suorittaa loppuun.
Olen tutkinut tätä asiaa aika paljon.
Löytyy raamatunkohtia, jotka tätä ajatusta tukevat.
Minusta Raamatun kokonaisvaltainen ilmoitus kuitenkin puolustaa -
ehdottomasti sitä, että sovitus tapahtui ristillä.
Siksi minusta ei ole tarpeen alkaa spekuloida enempää sitä, -
mitä tapahtui Jeesuksen kuoleman jälkeen -
eli sen kolmen päivän aikana.
Se johtaa helposti harhapoluille.
Meidän on viisainta pysyä siinä apostolisessa julistuksessa, -
että Jeesus sovitti ristillä meidän syntimme. - Aamen.
Se riittää meille. - Se riittää kyllä.
Jotkut tahot joskus puhuvat ja minuunkin on otettu yhteyttä -
ja tultu saarnan jälkeen keskustelemaan kiirastulesta.
Kun on jonkin aikaa kiirastulessa kadotuksessa, niin saa vapauden.
Raamattu ei kyllä tue tätä. Raamatun mukaan helvetti on ikuinen.
Jos ihminen omien valintojensa ja syntiensä vuoksi -
joutuu kadotukseen, niin hän ei koskaan pääse pois.
Sieltä ei ole mitään mahdollisuutta enää pelastua, -
vaan pelastuksen pitää tapahtua tässä ajassa.
Nyt nousi käsiä: Onni, Martti ja sitten Esa. Mennään näin.
Olen niin yksinkertainen mies, että uskon niin kuin kirjoitettu on.
Täällä sanotaan: "Teidätkin, jotka ennen olitte vieraantuneita -
ja mieleltänne hänen vihamiehiään pahoissa teoissanne, -
hän on nyt sovittanut Poikansa lihan ruumiissa kuoleman kautta, -
asettaakseen teidät pyhinä, nuhteettomina -
ja moitteettomina eteensä." - Aamen.
Ei tarvita kiirastulta eikä muita koettelemuksia, -
vaan Jeesuksen täydellinen ristintyö riittää.
Hän on sovittanut meidät Poikansa veren kautta.
Emme me ole sitä ansainneet. Ei, Hän on täysin ansainnut, -
että meidät voi asettaa Jumalan eteen pyhinä, -
nuhteettomina ja moitteettomina. - Joo, näin on. - Aamen.
Tämä sovituksen laajuus.
Luen vanhan käännöksen. Se on ihan samoin ymmärrettävä kuin uusi: -
"ja että hän, tehden rauhan hänen ristinsä veren kautta, -
hänen kauttaan sovittaisi itsensä kanssa kaikki, -
hänen kauttaan kaikki sekä maan päällä että taivaissa.
Teidätkin, joka ennen olitte vieraantuneet -
ja mieleltänne hänen vihamiehiänsä pahoissa teoissanne, -
hän nyt on sovittanut..." Siis sovituksen laajuus, -
että Hän teki rauhan ja sovituksen maan päällä ja taivaissa.
Meille syntiin langenneelle sukupolvelle -
väliseinä taivaallisten ja meidän välillämme on -
Kristuksen veren kautta auennut. Samoin sovitus kattaa sen, -
että VT:n uskonnollisuuden, juutalaisuuden -
ja pakankristillisyyden välinen väliseinä on revennyt auki -
tässä sovituksessa. Se tahtoo sanoa, -
että olemme Raamatun mukaan saaneet -
hengellisen israelilaisuuden. Sen sovitus on tuonut meille.
Tämä sovitus on valtavan laaja.
Vaikka se sovittaa taivaalliset ja kaiken tässä puhutun, -
se on kuitenkin henkilökohtainen meille. - Niin.
Ei kukaan voi tulla taivaallisen sovituksen kautta Jumalan yhteyteen -
muuten kuin henkilökohtaisen sovituksen kautta. - Niin.
On tärkeää, että jokainen ottaa vastaan Kristuksen -
omana Vapahtajanaan. Ei tule muuten sovitetuksi. - Niin.
Ei auta viisaat asiat ympärillä. Vain yksinkertainen sovitus -
ja Jumalan voimaan, Jeesukseen perustuva usko, -
joka tuo meidät pelastukseen ja sovitukseen.
Muuten kiirastulioppiin liittyy tämmöinen tausta, -
että katolisen kirkon internet-sivuilla -
opetetaan, että ihminen voi kyllä olla varma pelastuksestaan.
Silti, vaikka hän olisi tullut uskoon, -
niin hän joutuu kärsimään -
näistä ajallisista synneistä kiirastulessa.
Tämä tarkoittaa siis sitä, -
että on selvää, että jos minä esimerkiksi olen rikollinen, -
tehnyt rikoksia ja sitten tulen uskoon, -
niin uskoontulo ei vapauta minua maallisen lain edessä -
sovittamattomista asioista. - Joo.
Katolinen kirkko siis opettaa, että vaikka on tullut uskoon, -
niin joutuu kärsimään kiirastulessa maallisia rangaistuksia -
tietyn ajan. Siksi voidaan rukoilla kiirastulessa olevien puolesta, -
ja katolinen kirkko aikanaan myi aneita... - Niin. Joo.
...tämän ajan lyhentämiseksi siellä jne.
Siihen liittyy erilaisia näkökantoja, mutta tämä ei ole Raamatun oppi, -
että vielä pitää kiirastulessa sovittaa omia tekojaan.
Se on pelastus, sovitus Jumalan hyväksyminen, -
meidän hyväksymisemme Kristuksen työn tähden.
Se on kertakaikkinen. Heprealaiskirje sanoo, -
että Hän on YHDELLÄ uhrilla tehnyt täydelliseksi pyhitettävät.
Kyllä. - Siihen ei tarvita enää kiirastulta. Se on harhaoppi.
Mitä sovitukseen tulee, niin se on niin valtava asia.
Kerran mietin, miksi Jumala tarvitsi sovitusta.
2. Korinttolaiskirjeen 5. luku sanoo, -
että Jumala sovitti itsensä maailman kanssa.
Miksi Jumala tarvitsi sovitusta? Sen tähden, -
että Hän ei voi antaa anteeksi syntejä, -
ennen kuin synti on sovitettu. Näin Mooseksen kirjan esikuvien mukaan.
Siksi synti täytyi ensin sovittaa viattoman uhrin kautta.
Kun ei löytynyt muuta sovittajaa eikä voi löytyä, -
niin Jumala itse tuli ihmiseksi Pojassaan -
voidakseen kuolla ihmiskunnan puolesta. Kiitos Jumalalle. -Aamen.
Näin Jumalan oikeudenmukaisuus sovitettiin.
Hän voi antaa nyt anteeksi sovitettuna.
Miksi ihminen sitten tarvitsee sovitusta?
Miten ihminen voi olla varma siitä, -
että hän on saanut anteeksi?
Siihen eivät auta rukouksemme, rahalahjat, kirkossa käynti, -
ei kaste eikä mikään. Sen varmuuden saamiseksi riittää -
ainoastaan se, että minä uskon, mitä Jeesus teki. - Aamen.
Että Jumala hyväksyi tämän Jeesuksen maksaman hinnan.
Muuten tämmöinen välikommentti tästä kiirastulesta.
Perustaisivatko nämä sen opin siihen, kun Raamattu sanoo, -
että maa on tulelle talletettu. Samoin sanotaan, -
että ihmiset saavat tekojensa mukaan.
Nyt jos jonkun elämä ei kestä, niin hän ikään kuin palaa tulessa.
No, se perustuu mm. 1. Korinttolaiskirjeen 3. lukuun.
Osittain. Siinä sanotaan, että voi pelastua ikään kuin tulen läpi.
Eli ne ottavat sen siitä. - Joo.
Oletteko joutuneet sielunhoito- tilanteisiin, -
joissa ihmiset eivät kerta kaikkiaan jaksa uskoa.
On niitä, jotka sanovat, että...
Siinä on aika tärkeää, miten tämä asia esitetään.
Vanha saarnamies sanoi rukoilleensa jonkun puolesta.
Tämä väitti, ettei hän voi eikä jaksa uskoa.
Saarnamies kysyi: "No, voitko sinä luottaa?"
"No, minä voin kyllä luottaa." Se on pienistä säikeistä kiinni, -
miten asia ymmärretään. Joku voi sanoa, ettei jaksa...
Puhutaan, että pitää uskoa syntinsä anteeksi.
Pitää uskoa Jeesukseen, niin ne annetaan anteeksi.
Jos ei jaksa uskoa, pitää silti luottaa siihen, -
koska Raamatun mukaisesti uskot, kuten veli sanoi.
Tässähän se on, että monet perustavat pelastuksen tunteisiin.
Näin ei saa olla. Eihän se tunteisiin perustu, -
vaan Jeesuksen tekoon ja uskossa vastaanottamiseen.
Niin, Onni. - Juuri tämä sama, -
että uskominen ei ehkä kaikissa kriisitilanteissa -
tai muissa elämän ahdistuksissa ilmene tunteina. - Joo.
Ehkä tunteet puhuvat kaikkea muuta: olen menossa päin helvettiä, -
mutta Jumalan Sana vakuuttaa muuta. Paavalikin sanoo: -
"Teidän on vain pysyttävä uskossa, siihen perustuneina -
ja siinä lujina, horjahtamatta pois sen evankeliumin toivosta, -
jonka olette kuulleet." - Joo. - Se on luottamusta siihen.
Eivät tunteeni aina kerro, että olen pelastettu - edes sinäkään.
Voin silloinkin luottaa Jumalan Sanaan, että SE on totta. - Aamen.
Joo, Martti. - Esa otti puheeksi tämän, -
miten sen voi kertoa toiselle. Sinulle kerroin eilen illalla, -
kuinka tässä taannoin erään puheeni jälkeen -
menin juttelemaan kuulijoitteni kanssa.
Siellä oli vanha mies, joka sanoi, -
että nyt häneltä meni kaikki usko.
Pohja putosi häneltä pois kokonaan.
Minä kyllä arvasin, mistä siinä oli kysymys.
Pyysin häntä odottamaan sopivaa tilaisuutta, -
että puhutaan tästä uudestaan. Sopiva tilaisuus tuli, -
ja koetin selittää hänelle uhrin merkitystä.
Miten Jumala hyväksyi Abelinkin hänen uhrilahjojensa takia. - Niin.
Jumala hyväksyy meidät uhrilahjan takia eikä siksi, -
miten hyviä tai huonoja olemme, vaan millaisen uhrin me tuomme.
Sinun uhrisi ei ole raha tai sinun rukouksesi, -
vaan sinun uhrilahjasi on Jeesus.
Jos tulet Jeesukseen turvaten tai luottaen, -
kuten saarnamies sanoi, niin Jumala hyväksyy sinut.
Tämä mies oli kyllä uskossa jo ennenkin, mutta hän pääsi nyt valoon.
Kun rukoilin hänen kanssaan ja panin kädet hänen päälleen, -
niin hän alkoi kiittää Jeesusta, ja ilme muuttui.
Kun näin hänet toisen kerran, sanoin, -
että hän on nyt ihan toisen näköinen. Hän sanoi, -
että kun saisi vain lisää tätä! - Niin. Aamen. Aamen. Joo.
Ylistäkäämme Jeesusta siitä, että Hän kuoli puolestamme -
ja nousi ylös kuolleista. - Joo. Palataanpas tässä lopussa -
10. jakeeseen, jossa sanotaan, -
että Hänessä asuu kaikki täyteys, hyvyys.
Ei se ollutkaan jae 10. - Jae 19.
Siis Jumala näki hyväksi, että kaikki täyteys asuisi Hänessä.
Ajatellaan vielä tätä Jumalan täyteyttä, -
kun jumalallinen täyteys tulee ihmissydämeen.
Mitä se loppujen lopuksi sisältää?
Siinä Jumala antaa viisautta ihmiselle.
Siinä on nerokkuus, rakkaus, laupeus.
Ajattele, jos meillä olisi tämä yksikin ainut hedelmä, laupeus.
Olkaa laupiaita toisillenne. Ilo, hyvyys, voima, -
valtasuuruus, pyhyys, vanhurskaus, pitkämielisyys, -
uskollisuus. Kaikki tämä on Jeesuksessa.
Lahjapakettina annettu sinulle. Se on sydämessäsi.
Uudestisyntymisessä voimme omistaa tämän jumalallisen siunauksen, -
joka asuu Jeesuksessa Kristuksessa.
Se ei ole mitä tahansa, kuule, kun ajatellaan -
Jumalan viisaus tiettyihin tilanteisiin.
Kyllähän Herra myös palvelu- tehtävään antaa viisautta.
Mooseksen kirjasta luemme kahdesta Jumalan valitsemasta henkilöstä.
En muista heidän nimiään. Sanotaan, että Hän antoi viisautta heille -
sommitella taidokkaasti Jumalan antamia tekoja -
Ilmestysmajaan. - Oholiab ja Besalel.
Just he saivat yliluonnollista viisautta.
Samoin Jumala antaa viisautta palvelijoilleen -
suorittaa niitä tehtäviä. Viisaudesta puheen ollen tuli mieleen, -
kun katsoin TV7:n ohjelman.
Siinä oli juutalainen mies, joka ei ollut uskovainen.
Herra näytti hänelle unen, -
kun hän oli lähdössä jonnekin muualle päin.
Sinun pitää mennä Israeliin ja alkaa opettaa heille hepreaa.
Hän oli ihan ihmeissään, miten se voisi olla mahdollista.
Niinhän siinä sitten vaan elämän matkalla -
hän ajautui Israeliin. En muista hänen nimeään, -
mutta hän elvytti heprean kielen ja alkoi opettaa.
Se oli juuri ennen vuotta 1948 eli Israelin valtion syntyä.
Se tapahtui siinä 30-40-luvun vaihteessa.
Niin, ajatella, miten Jumala jo johti ihmisiä, -
että perustetaan Israelin valtio. Jo sen valtion olemassaolo kertoo -
Jeesuksen todellisuudesta.
Tässä on teroitettu monesti uskossa pysymistä.
"Teidän on vain pysyttävä uskossa."
Siinä, mitä Jeesus teki. - Joo. - Luota siihen.
Pysy siinä uskossa, että Jeesuksen työ riittää sinun edestäsi.
Minä olen kuulkaa näkemässä, -
että monien uskovien pitäisi tulla uudelleen uskoon. - Joo.
Ja alkaa luottaa siihen, mitä Jeesus teki.
Ei aina valittaa omaa huonouttaan ja kurjuuttaan.
Se ei ole Jumalan tahto.
Se ei ole se uskon kohde. - Ei ole.
Jeesus teki jotain sellaista, että pääsisimme iloitsemaan -
ja olemaan varmoja. Jos jostain voi olla varma, niin Jeesuksen teosta.
Joskus ihmiset joutuvat epätoivoiseen taisteluun, -
ovatko he pelastettuja. Luin jostain kirjasta joskus, -
että joku vanha saarnamies, lähetystyöntekijä, -
joutui kamppailuun Jumalan kanssa.
Vaikka hän oli elämänsä ollut Herran elovainiolla, -
niin kuitenkin tulivat epätoivon hetket ennen kuolemaa.
Hän joutui syvään uskon kriisiin ja hän taisteli ja taisteli.
Hän rukoili Herraa, onko hän pelastettu. Voiko hän tulla Herran luo?
Hän tiesi päiviensä olevan lopussa.
Sitten kylällä oli semmoinen aikamies.
Hän oli jäänyt lapsen tasolle. Ei ollut henkisesti kehittynyt.
Jumala ottaa joskus ihmisiä, joilla on rohkeutta lähteä liikkeelle.
Herra puhui tälle pojalle tai miehelle ja sanoi: -
"Mene tuon lähetyssaarnaajan luo ja sano hänelle nämä asiat."
Poika lähti, kuule, uskossa. Mies asui omakotitalon yläkerrassa, -
jossa taisteli kovin oman hengelli- syytensä ja syntisyytensä välillä.
Poika avaa oven, huutaa isoon ääneen: "Veri riittää."
Löi oven kiinni ja lähti. Nämä sanat vapauttivat miehen.
Veri riittää. - Aamen. - Ei siis itsemme tähden, -
vaan Jeesuksen tähden. Veri riittää!
Sanoisin tämän sinullekin, joka olet ollut mukana katselemassa.
Ehkä sinä kipuilet. Ajattelet, oletko kelvollinen Herralle.
Muista tämä: veri riittää!
Mitä Jeesus on tehnyt, se riittää, -
kunhan tuot asiasi Vapahtajalle.
Jos et ole niitä tuonut, niin sinun kannattaa ne tuoda ja sanoa: -
"Jeesus, ole minulle syntiselle armollinen. Anna anteeksi."
Silloin riittää veri. Tulet saamaan vapauden. Tulet saamaan siunauksen.
Kiitos, että olit mukana. Voit myös omista varoistasi -
kylvää evankeliumin ihanalle työlle.
Soita siis ruudussa näkyvään numeroon.
Sehän on 0600-10177.
Se on vain 12 euroa, ja sillä olet mukana.
Näin voidaan tehdä ihania ohjelmia, -
viedä evankeliumin sanomaa eteenpäin kaikkialle.
Kiitos, että olet mukana. Myös pankkitilin kautta voit uhrata.
Muista viite. Apu kohdistuu ohjelmalle, -
ei meille henkilökohtaisesti. Kiitos mukanaolosta.
Herra palkitsee sen sinulle. Ole siunattu!
Ja pysy kanavalla!
Tekstitys: Tuula-Riitta Virrankare